**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL klaipėdos „AUKURO“ gimnazijos sporto klasių mokinių ugdymo tvarkos apRašo patvirtinimo“ PROJEKTO**

**1. Projekto rengimą paskatinusios priežastys.** Šis sprendimo projektas parengtas, siekiant apibrėžti Klaipėdos miesto „Aukuro“ gimnazijos (toliau – Gimnazija) sporto klasių (toliau – Sporto klasės) mokinių ugdymo ypatumus. Pasibaigus pagrindiniam priėmimui į mokyklas 2019–2020 mokslo metams, paaiškėjo, kad į Klaipėdos Vytauto Didžiojo gimnazijos I gimnazinę sporto klasę nepateko dalis aukštą sportinį meistriškumą pasiekusių komandinio sporto šakas lankančių miesto mokinių, o Klaipėdos „Aukuro“ gimnazijoje liko laisvų mokymosi vietų (viena klasė).

**2.** **Parengto projekto tikslai ir uždaviniai.** Tikslas – apibrėžti Sporto klasių ugdymo specifiką; uždavinys – užtikrinti Gimnazijos Sporto klasių mokinių ugdymą pagal teisės aktus.

 **3.** **Kaip šiuo metu yra teisiškai reglamentuojami projekte aptarti klausimai.** Šiuo metu Sporto klasių formavimą nustato Klaipėdos miesto savivaldybės bendrojo ugdymo mokyklų tinklo pertvarkos 2016–2020 metų bendrasis planas, patvirtintas Klaipėdos miesto savivaldybės tarybos 2016 m. balandžio 28 d. sprendimu Nr. T2-119 „Dėl Klaipėdos miesto savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“, taip pat yra patvirtintas 2019 m. sausio 31 d. Klaipėdos miesto savivaldybės tarybos sprendimu Nr. T2-23 „Dėl Klaipėdos Vytauto Didžiojo gimnazijos sporto klasių mokinių ugdymo tvarkos aprašo patvirtinimo“ tvarkos aprašas, reglamentuojantis Sporto klasių mokinių ugdymo organizavimą ir vykdymą.

 **4. Kokios numatomos naujos teisinio reglamentavimo nuostatos ir kokių rezultatų laukiama.** Patvirtinus šį sprendimo projektą, būtų reglamentuotas Gimnazijos Sporto klasių mokinių ugdymo organizavimas ir vykdymas taip, kaip jis vykdomas Vytauto Didžiojo gimnazijoje.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Neigiamų pasekmių nenustatyta.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.** Šiam sprendimui įgyvendinti kitų teisės aktų nereikės.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.** Šiam sprendimui įgyvendinti 2019 m. reikia 6 995 Eur: mokinių maitinimui –5 345,00 Eur (30 mokinių X 75 ugdymo dienos X 1,9 Eur pietų kaina + 25 proc gamybos kaštai (1070 Eur)); pavėžėjimui į rytines treniruotes – 1 650,00 Eur (2,2 Eur kilometro įkainis X 10 km atstumas per dieną X 75 ugdymo dienos).

2020 metams reikės 22 595 Eur: mokinių maitinimui –18 525,00 Eur: ((30 mokinių X 110 ugdymo dienų X 1,9 Eur pietų kaina + 25 proc gamybos kaštai (1567 Eur)) + (60 mokinių X 75 ugdymo dienos X 1,9 Eur pietų kaina + 25 proc gamybos kaštai (10687,5 Eur)); pavėžėjimui į rytines treniruotes – 4 070,00 Eur (2,2 Eur kilometro įkainis X 10 km atstumas per dieną X 185 ugdymo dienos).

**8.** **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).** Sprendimo projekto rengimo metu konsultuotasi su treneriais, Gimnazijos pedagogais, atsakingais už Sporto klasės mokinių ugdymą.

**9.** **Sprendimo projekto autorius ar autorių grupė, sprendimo projekto iniciatoriai.** Projektą inicijavo Lygija Virkšienė, Gimnazijos direktorė, parengė Švietimo skyriaus vyriausioji specialistė Sigita Muravjova.

**10.** **Kiti reikalingi pagrindimai ir paaiškinimai.** Nėra.

PRIDEDAMA. Teisės akto, nurodyto sprendimo projekto įžangoje, išrašas, 1 lapas.

Švietimo skyriaus vedėja Laima Prižgintienė